- Նրանք այնքան են սահմանն անցնում Թուրքիային պահանջներ ներկայացնելու առումով, և միշտ չի, որ թուրքերը ողջունում են Ադրբեջանի նման քաղաքականությունը: Եթե հետևեք թուրքական պաշտոնական և անգամ ոչ պաշտոնական հաղորդագրություններին, կնկատեք, որ հնչում են այդպիսի նկատառումներ. դիցուք` մենք եղբայրներ ենք, բայց մեր շահերը հաճախ տարբեր են: Ես միշտ ասել եմ` հայկական դիվանագիտությունը պետք է կարողանա խաղալ այդ տարբերության և նույնիսկ հակասությունների վրա: Ինչ վերաբերում է այս վերջին իրադարձությանը, իհարկե, այն նախազգուշացնող է, և հարկավոր է զգույշ լինել: Մանավանդ` այստեղ Վրաստանն էլ կա, և իրենց շահերից ելնելով, նրանք էլ կարող են, երբեմն նժարի ծանրությունը թեքել Ադրբեջանի կողմը: Հատկապես Սահակաշվիլին, որը բավական էքսցենտրիկ անձնավորություն է, և ամեն ինչ կարելի է նրանից սպասել. մանավանդ որ` նա հեռացող նախագահ է: